Koostöö tegijad ja kaasatavad	 				
08.04.2024 nr 7-1/13-13
Kohaliku omavalitsuse eriplaneeringu asukoha eelvaliku lähteseisukohtade ja keskkonnamõju strateegilise hindamise (KSH) programmi avalik väljapanek ja arutelu

Põhja-Sakala Vallavolikogu 29.06.2023 otsusega nr 152 algatati Põhja-Sakala vallas 
tuuleparkide ja nende toimimiseks vajaliku taristu kavandamiseks kohaliku omavalitsuse eriplaneeringu ning KSH koostamine  planeeringualal 1 (Olustvere piirkond) ja planeeringualal 2 (Kõpu piirkond).
Riigihanke tulemusena sõlmiti leping planeeringualal 1 (Olustvere piirkond, pindala ligikaudu 74,5 km2) eriplaneeringu ja KSH koostamiseks. Eriplaneeringu pealkirja valiti Ülde piirkond põhjusel, et eeldatavalt on võimalik kavandada tuulikuid alale, millest suurem osa jääb Ülde küla hajaasustusega piirkonda.

Valminud on Põhja-Sakala valla Ülde piirkonna tuuleenergeetika kohaliku omavalitsuse eriplaneeringu lähteseisukohad ja KSH programm.
Planeerimisseaduse § 100 lg 4 alusel teatame, et tuuleenergeetika eriplaneeringu asukoha eelvaliku lähteseisukohtade ja KSH programmi avalik väljapanek toimub 24.04.2024 kuni 23.05.2024. Lähteseisukohtade ja KSH programmiga on väljapaneku ajal võimalik tutvuda Põhja-Sakala valla kodulehel Eriplaneering - Põhja-Sakala vald (pohja-sakala.ee) ning tööaegadel Põhja-Sakala vallamajas (Suure-Jaani linn, Lembitu pst 42) ja Tääksi raamatukogus (Tääksi küla, Tääksi põhikool). 
Avaliku väljapaneku jooksul on igal isikul õigus avaldada lähteseisukohtade ja KSH programmi kohta arvamust. Arvamused palume saata e-posti aadressil info@pohja-sakala.ee või aadressil Lembitu pst 42, 71502 Suure-Jaani linn, Põhja-Sakala vald, Viljandi maakond. 
Kohaliku omavalitsuse eriplaneeringu asukoha eelvaliku lähteseisukohtade ja KSH programmi avaliku väljapaneku tulemuste avalik arutelu toimub 13.06.2024 Põhja-Sakala vallamajas (Suure-Jaani linn, Lembitu pst 42) algusega kell 15.00 ja Tääksi koolimajas (Tääksi küla, Tääksi Põhikool) algusega kell 17.00.

Lugupidamisega 

allkirjastatud digitaalselt 
Jaanus Rahula 
abivallavanem 

Kaja Notta, kaja@pohja-sakala.ee, 510 6794